מועצה אזורית חבל לכיש

מועצה אזורית חבל לכיש היא מועצה אזורית בחבל לכיש. המועצה האזורית לכיש נוסדה בשנת 1956 ומונה כיום 12 מושבים, מושב שיתופי אחד, כפר שיתופי אחד, וחמישה יישובים קהילתיים. יישובים ואתרים בשטח המועצה המועצה משתרעת על שטח של יותר מ-400 אלף דונם וכוללת 14 מושבים, חמישה יישובים קהילתיים ושלוש חוות חקלאיות-תיירותיות. המועצה שותפה באזור התעשייה שסמוך לעיר קריית גת יחד עם קריית גת, מועצה אזורית שפיר והמועצה אזורית יואב מספר אזורי תעשייה נמצאים בתכנון בשטח המועצה – קריית תעשייה וחינוך בסמוך למושב שדה משה, אזור תעשייה משותף עם מועצה האזורית לכיש ומועצה אזורית מטה יהודה בסמוך למעבר תרקומיא, ואזור לתעשייה קלה בסמוך ליישוב נהורה. בשטח השיפוט של המועצה קיימים מספר גנים לאומיים ושמורות טבע, ביניהם בית גוברין - מרשה, תל לכיש ובתרונות רוחמה. בניין המועצה שוכן ביישוב נהורה. בינואר 2026 אישרה ועדת השמות הממשלתית את שינוי שם המועצה למועצה אזורית חבל לכיש. אוכלוסייה לפי נתוני הלשכה המרכזית לסטטיסטיקה (הלמ"ס) נכון לסוף מאי 2026 (אומדן), מתגוררים במועצה אזורית לכיש 16,799 תושבים, מתוכם 14,631 תושבי ישראל (מקום 129 בדירוג רשויות מקומיות בישראל). אחוז הזכאים לתעודת בגרות מבין תלמידי כיתות י"ב בשנת ה'תשפ"ג (2022-‏2023) היה 90.0%. השכר החודשי הממוצע של שכיר במשך שנת 2022 היה 12,642 ש"ח (ממוצע ארצי: 11,864 ש"ח). ראשי המועצה מרדכי גובר (1955–1968) מאיר שגיב מנוגה (1968–1977) נחום שלום מנוחה (1977–1980) מאיר עמר מעוצם (1980–1984) מרק אוחנונה משדה דוד (1985–1990) שמואל שלמה (1990–1992) משה עזרא (1992–1994) מאיר עמר (1994–1999) אלי אוזן (1999–2004) דני מורביה (2004–2024) בועז שלמה (מכהן) קישורים חיצוניים אתר האינטרנט הרשמי של מועצה אזורית חבל לכיש פרופיל מועצה אזורית לכיש נכון לשנת 2023 באתר הלמ"ס מועצה אזורית חבל לכיש, במרכז המידע לנגב ולגליל של תנועת אור הערות שוליים